Kanthi bingahing manah juru dhangsah pawèstri wicantên: Dhuh tuwan, kadospundi anggèn kula badhe malês dhatêng kasaenan panjênêngan punika. Punapa inggih saèstu, panjênêngan badhe paring pitulungan dhatêng tiyang ingkang saklangkung asor kadosdene kula punika. Nanging bapa kula sagêd angganjar panjênêngan, lan botên kenging botên piyambakipun têmtu badhe angganjar panjênêngan, awit piyambakipun punika satunggiling pangagêngipun bôngsa Arab ingkang abôndha-bandhu. Bapa kula punika namanipun Kadur bin Sadên.